Viborger Samler, 1839-10-08
Følgende i Christianssted paa St. Croix indtrufne og i et Brev derfra fortalte Begivenhed, har derpaa Øen opvakt megen Sensation: Natten mellem den 24de og 25de Juli berettes i Brevet, Kl. omtrent 11 3/4 bleve Beboerne af den Deel af vor By, som kaldes Vatergat, vaagnet ved Udraab om Mord (murder) fra et Huus, tilhørende og beboet af en Smedemester ved Navn Mills. De tililende Naboer fandt Manden blødende i sit Værelse af 6 forskjellige Saar i Bryst og Mave, og af et i Haandledet. Den tilkaldede Læge erklærede, at disse vare tilføiede med et stumpt Jnstrument, tilsyneladende, med en Fil. Han var imidlertid uden øieblikkelig Fare, da de tilføiede Saar ikke i for sig vare dødelige, men kun farlige forsaavidt at de kunde fremkalde dødelige Tilfælde. Ved det optagne Forhør forklarede Mills, at han troer, han vaagnede ved Følelsen af, at Nogen lænede sig over ham, og at han, idet han vilde springe op, og ved Udraabet hvem er der", blev greben i Brystet af en stor, saa vidt han kunde see, sort Mand, sat op imod Væggen og bibragt de omtalte Stik. Uden for Huset, ved Trappen eller Plankeværket, havde man om Natten fundet et Par Halvstøvler, der nu bleve foreviiste, og som nogle af de til Forhøret indkalte formeente at kjende som tilhørende en Lucas Barnes. Man sendte Bud efter flere af Byens Skomagere, og een af dem erklærede med Bestemthed, at bemeldte Halvstøvler tilhørte Barnes. Denne blev indkaldt og indrømmede uden videre, at de vare hans, men tilføiede leende, at han havde givet dem til en Drenge for at kastes bort. Drengen blev opkaldt, og erklærede, at han rigtignok for nogle Dage siden havde modtaget et Par Halvstøvler af B. til at kaste bort, men at det ikke var de foreviiste, og at han formodede, at de endnu laae paa Møddingen, hvor han havde henkastet dem, og hvor de ogsaa ved Eftersøgning fandtes. Barnes bleve følgelig strax arresteret. Men endskjøndt at tvende Fruentimmer havde seet B. hiin Nat komme løbende fra Mills Huus, negter han standhaftigen at være den Skyldige, som imidlertid ikke drages i Tvivl. Som Motiv til Forbrydelsen, antages, at B. havde nogle Dage tidligere modtaget nogle Penge hos M., som denne i hans Nærværelse udtog af en Skuffe, hvori laae endeel Dubloner og Banknoter, og Synet af disse formodes at have fremkaldt Lysten og siden Beslutningen hos ham til at bemægtige sig dem. At han ikke er gaaet dertil med den Hensigt at myrde Mills, er temmelig evident, da han jo i saa Fald vilde have medtaget andre og bedre Mord-Redskaber. Barnes, der af Profession er Tømmermand, men i den senere Tid har ernæret sig som Slagter, er en stor stærkbygget Neger af et stygt Udseende, har af alle været anseet for et slet Subject, og skal paa St. Thomas have været tiltalt for Tyveri, men slap fri af Mangel paa Beviis mod ham. Den hele Begivenhed har opvakt saa meget mere Opmærksomhed, da ingen lignende i Mands Minde har fundet Sted herDet ovennævnte Brev beretter endvidere fra St. Croix Paa en Plantage "Lower Cove har der været et ParBrandstiftelser af den almindelige Characteer, nemlig af Misfornøielse med Forvalteren. Slige Brandstiftelser skee jævnligen, dog ikke saa hyppig i den senere Tid, som forben, og betyde forresten i Almindelighed intet, uden forsaavidt at de stakkels Diævle, der have ladet sig lede af deres Hevngierrighed, blive straffede, naar de opdages. (Dagen.)